ddrg/super_eurlex huggingface dataset:
(4)

Komisjoni käsutuses olev teave viitas sellele, et kõnealuse äriühingu puhul kehtisid esmapilgul usutavad turumajanduslikud tingimused, mida kinnitas ka äriühingu väide, et ta oli täitnud algmääruse artikli 2 lõike 7 punkti c tingimused. Samuti kinnitas äriühing, et võrreldes ajavahemikuga, mille põhjal kehtestati algsed meetmed, on nende müügimudel nii koguse, sihtkohtade kui ka tootmisvõimsuse osas püsivalt muutunud. Lisaks väitsid nad, et nende oma kuludel ja hindadel põhineva normaalväärtuse ja nende ühendusse suunduva ekspordi hindade võrdlusel selguks, et dumpingu määr on märgatavalt madalam kehtivate meetmete tasemest, ning esitasid selle kinnituseks esmapilgul usutavaid tõendeid.
5.

Loomad on pärit karjast, mis on vaktsineeritud pädeva asutuse vastu võetud vaktsineerimisprogrammi kohaselt, ning loomi on vaktsineeritud serotüübi/serotüüpide vastu, mis esineb/esinevad või võib/võivad esineda epidemioloogiliselt asjakohases geograafilises päritolupiirkonnas, loomadel kestab vaktsiiniprogrammis heaks kiidetud vaktsiini spetsifikatsioonides tagatud immuunsusperiood ning loomad vastavad vähemalt ühele järgmistest tingimustest: a) neid on vaktsineeritud rohkem kui 60 päeva enne transportimiskuupäeva; b) neid on vaktsineeritud inaktiveeritud vaktsiiniga vähemalt nii mitme päeva eest, kui vaktsiiniprogrammis heaks kiidetud vaktsiini spetsifikatsioonides on immuunsuskaitse toime alguseks määratud, ning neile on tehtud kooskõlas OIE käsiraamatuga haigusetekitaja tuvastamise test, mille tulemused olid negatiivsed ja mis on tehtud vähemalt 14 päeva pärast vaktsiiniprogrammis heaks kiidetud vaktsiini spetsifikatsioonides sätestatud immuunsuskaitse toime algust; c) nad olid varem vaktsineeritud ja neid on vaktsiiniprogrammis heaks kiidetud vaktsiini spetsifikatsioonides tagatud immuunsusperioodi jooksul inaktiivse vaktsiiniga uuesti vaktsineeritud; d) neid on hoitud V lisa kohaselt määratletud hooajalise vektoritest vaba perioodi jooksul hooajati lammaste katarraalsest palavikust puutumata tsoonis alates sünnist või vähemalt 60 päeva enne vaktsineerimiskuupäeva ning neid on vaktsineeritud inaktiivse vaktsiiniga vähemalt nii mitme päeva eest, kui vaktsiiniprogrammis heaks kiidetud vaktsiini spetsifikatsioonides on immuunsuskaitse toime alguseks määratud. Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus: „Loom(ad) on vaktsineeritud lammaste katarraalse palaviku serotüübi/-tüüpide … (lisada serotüüp/-tüübid) vastu … (lisada vaktsiini nimi) inaktiveeritud vaktsiiniga/muundatud elusvaktsiiniga (valida sobiv) kooskõlas määruse (EÜ) nr 1266/2007 III lisa A osa punktiga 5.”
(10)

Vastavalt Euroopa Ühenduste Esimese Astme Kohtu pretsedendiõigusele (5) peab komisjon abi ühisturuga kokkusobivuse hindamisel arvestama kõiki asjakohaseid tegureid, sealhulgas vajaduse korral asjaolusid, mida on eelneva otsuse tegemisel juba kaalutud, ning kohustusi, mida nimetatud eelnev otsus võib liikmesriikidele kaasa tuua. Sellest tulenevalt on komisjonil õigus arvestada mis tahes varasema ja hilisema abi kumulatiivset mõju ning asjaolu, et ebaseaduslikuks kuulutatud varasemat abi ei ole tagasi makstud. Selleks et komisjon saaks sellist pretsedendiõigust üksikabi meetmete ja abikavade suhtes süstemaatiliselt kohaldada, tuleks muuta teatise vormi.
(4)

Tagamaks, et reisijate isiklikus pagasis sisalduvate käibemaksuvabade kaupade impordi suhtes ei kohaldataks imporditollimaksu, tuleks määruses (EMÜ) nr 918/83 muuta sellist importi käsitlevaid sätteid nii, et võetaks arvesse nõukogu 20. detsembri 2007. aasta direktiivi 2007/74/EÜ kolmandatest riikidest saabuvate reisijate imporditava kauba käibemaksust ja aktsiisist vabastamise kohta. (2) Seepärast on asjakohane kohaldada tollimaksuvabastust juhtudel, kui direktiivi 2007/74/EÜ kohaselt rakendatavates riiklikes käibemaksualastes õigusaktides on ette nähtud käibemaksuvabastus. Sellega seoses on vaja tagada, et nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artiklis 6 sätestatud territooriumidel kohaldataks ühtesid ja samu tollimaksuvabastust käsitlevaid sätteid. (3)
1.

Punkti D alapunkt 1 asendatakse järgmisega: „1. Ühtse 2,5 % väärtuselise tollimaksumääraga maksustatakse kaubad, mis sisalduvad ühelt üksikisikult teisele üksikisikule saadetavas kaubasaadetises või sisalduvad reisija isiklikus pagasis, tingimusel, et tegemist ei ole kaubandusliku impordiga. Ühtset 2,5 % tollimaksumäära kohaldatakse tingimusel et imporditollimaksuga maksustatava kauba väärtus ei ületa 700 eurot ühe saadetise või ühe reisija kohta. Ühtset tollimaksumäära ei kohaldata kaupade suhtes, mis on tollimaksude loendis märgitud kui tollimaksuvabad, ning gruppi 24 kuuluvate kaupade suhtes, mis sisalduvad saadetises või reisija isiklikus pagasis koguses, mis ületab nõukogu 28. märtsi 1983. aasta määruse (EMÜ) nr 918/83 (millega kehtestatakse ühenduse tollimaksuvabastuse süsteem) (3) artiklis 31 sätestatud koguse või koguse vastavalt artiklile 45.
(3)

30. augustil 2007 teatas laboratoorium komisjonile, et ta peatab veiste spongioosse entsefalopaatia (BSE) seireks ettenähtud kiirtesti turustamise. Seega on asjakohane kustutada kõnealune test (Institut Pourquier Speed’it BSE) määruse (EÜ) nr 999/2001 X lisa C peatükis veiste BSE seireks ettenähtud kiirtestide loetelust.
(3)

On kehtestatud eeskirjad, mis eeldavad teatavatel juhtudel pädeva ametiasutuse kontrolli selle kohta, et põllumajandustootja on võtnud parandusmeetmeid. Selleks et vältida kontrollisüsteemi nõrgenemist, eelkõige seoses kohapealse kontrolli kontrollvalimitega, tuleks täpsustada, et kõnealuseid kontrollijuhtumeid ei tohiks miinimumkontrollvalimi kehtestamisel arvesse võtta.
(4)

Komisjonile tuleks anda volitus otsustada rahvusvaheliste raamatupidamisstandardite kohaldamine ühenduses. Kuna need on üldmeetmed ja nende eesmärk on muuta määruse (EÜ) nr 1606/2002 vähem olulisi sätteid, täiendades seda uute vähem oluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
(1)

Euroopa Parlamendi ja nõukogu 31. märtsi 2004. aasta määruse (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa Ravimiamet, (2) artikli 67 lõikes 3 on sätestatud, et Euroopa Ravimiameti (edaspidi „ravimiamet”) tulud koosnevad ühenduse toetusest ja tasudest, mida ettevõtted on maksnud. Nõukogu määruses (EÜ) nr 297/95 on sätestatud nimetatud lõivude kategooriad ja tasemed.
(2)

Komisjoni 17. jaanuari 2008. aasta otsusega 2008/61/EÜ, millega muudetakse nõukogu otsuse 79/542/EMÜ II lisa Brasiiliast pärit värske veiseliha impordi osas, (3) on muudetud Brasiiliast pärit veiseliha impordinõudeid. Kõnealuses otsuses on sätestatud, et impordi jätkamist võib lubada üksnes siis, kui on kindlalt tagatud, et tugevdatakse kontrolli ja järelevalvet ettevõtete üle, kust pärinevad ühendusse eksportimiseks ette nähtud loomad, ning kui Brasiilia koostab selliste heakskiidetud põllumajandusettevõtete esialgse loetelu, mille puhul esitatakse kindlad tagatised.
c)

töötajate suhtes, kes koguvad kokku fluoritud kasvuhoonegaase direktiiviga 2002/96/EÜ hõlmatud seadmetest, mille fluoritud kasvuhoonegaaside sisaldus on kuni 3 kg, ruumides, mille kohta on sama direktiivi artikli 6 lõike 2 kohaselt välja antud luba, tingimusel et nende tööandjaks on luba omav äriühing ning nad on läbinud käesoleva määruse lisas kehtestatud III kategooria miinimumteadmistele ja -oskustele vastava kursuse, mida tõendab loa omaniku väljaantud pädevuskinnitus.
3.

Artikli 152 lõikesse 2 lisatakse järgmised lõigud: „Liikmesriigid võivad ette näha, et tootjaorganisatsiooni poolt 2008. aastal võetud ühe või enama turult kõrvaldamise, edendamis- ja teavitustegevuse ning koolituse alase riskide vältimise ja juhtimise meetmega seotud kulud on abikõlblikud ka juhul, kui asjaomasesse rakenduskavasse on veel sisse viimata muudatus, mille kohaselt see asjaomaseid meetmeid hõlmab. Kõnealused kulud on abikõlblikud juhul, kui: a) liikmesriik tagab, et tema poolt vastavalt käesolevale määrusele 2008. aastal vastu võetud riiklik strateegia hõlmab asjaomaseid meetmeid; b) rakenduskava muudetakse 2008. aastal enne asjakohase abi taotlemist selliselt, et see hõlmab asjaomaseid meetmeid, ning c) asjaomased meetmed ja nende meetmete kontroll on kooskõlas käesoleva määrusega. Liikmesriigid võivad ette näha, et kehtiva rakenduskava meetme määruse (EÜ) nr 1182/2007 artikli 55 lõike 3 kohase muutmise tulemusel on kaetud kulud, mis on kantud 2008. aastal isegi enne kõnealuse muudatuse tegemist teostatud toimingutega, tingimusel et järgitakse neljanda lõigu punktide a, b ja c nõudeid.”.
(2)

Määruse (EÜ) nr 1702/2003 artikli 2c lõikega 3 on ette nähtud, et komisjon võib pikendada kõnealuse artikli lõikes 2 osutatud kehtivusaega maksimaalselt 18 kuu võrra, tingimusel et Euroopa Lennundusohutusamet (edaspidi „amet”) alustab vastavat tüüpi õhusõiduki sertifitseerimismenetlust enne 28. märtsi 2008 ning otsustab, et menetlust on võimalik lõpetada pikendatud kehtivusaja jooksul.
(54)

Lennuettevõtjate Royal Swazi Airways Corporation ja Scan Air Charter suhtes leiab komisjon, et nende väljajätmine A lisast ei ole põhjendatud, kuna puuduvad tõendid selle kohta, et kõnealused ettevõtjad on tegevuse lõpetanud. Lennuettevõtja Swaziland Airlink suhtes leiab komisjon, et selle väljajätmine A lisast ei ole põhjendatud. Ent A lisas loetletud lennuettevõtjatel võib lubada kasutada liiklusõigusi juhul, kui kasutatakse õhusõidukit, mis on renditud koos meeskonna, kindlustuse ja õhusõiduki kasutamiseks vajalike teenustega (wet-lease) lennuettevõtjalt, kelle suhtes tegevuskeeld ei kehti, tingimusel et täidetakse asjakohaseid ohutusnõudeid.
(2)

Vastavalt määruse (EÜ) nr 1782/2003 artikli 64 lõikele 1 on Prantsusmaa otsustanud ammlehmade pidamise eest makstava lisamakse puhul rakendada osaliselt ühtset otsemaksete kava tingimustel, mis on ette nähtud eelkõige kõnealuse määruse artikli 68 lõike 2 punkti a alapunktiga i. Nõukogu määruse (EÜ) nr 1083/2006 (millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta) (3) artikli 8 lõike 4 kohaldamise tõttu ei saa Prantsusmaa piirkonnad Korsika ja Hainaut alates 1. jaanuarist 2007. aastast kõnealuse artikliga ette nähtud üleminekutoetust. Prantsusmaa piirkondade Korsika ja Hainaut’ põllumajandustootjatele makstavat, määruse (EÜ) nr 1782/2003 artikli 125 lõikega 5 ette nähtud täiendavat siseriiklikku ammlehmatoetust ei saa seetõttu alates 2007. aastast Euroopa Põllumajanduse Arendus- ja Tagatisfondi (EAGGF) tagatisrahastust rahastada. Et jätkata ühenduse toetuse maksmist ammlehmakasvatuse sektoris, taotles Prantsusmaa Korsikale ja Hainaut’le kuni 2006. aastani täiendava siseriikliku toetusena tehtud maksete alla kuuluva summa ülekandmist määruse (EÜ) nr 552/2007 I lisa kohaselt 2007. aastaks sätestatud täiendava siseriikliku toetuse ülemmäära alt kõnealuse määruse lisas sätestatud ammlehmatoetuse ülemmäära alla. Seetõttu tuleks kohandada eespool osutatud eelarve ülemmäärasid.
(1)

Komisjoni määrusega (EÜ) nr 297/2003 (2) on ette nähtud teatavate veise- ja vasikalihatoodete mitmeaastaste imporditariifikvootide avamine ja haldamine. Enne teatavate toodete importimist peavad olema väljastatud autentsussertifikaadid, mis tõendavad, et need tooted on pärit Tšiilist. Sertifikaate väljastava asutuse nimi on esitatud kõnealuse määruse III lisas. Kõnealuse määruse artikli 8 lõikes 2 on sätestatud, et III lisa võib läbi vaadata, kui määratakse uus väljastav asutus.
(5)

Määrusega (EÜ) nr 562/2006 on ette nähtud, et komisjoni rakendusvolituste kasutamine peatatakse teatavaks ajavahemikuks. Oma avalduses otsuse 2006/512/EÜ kohta on Euroopa Parlament, nõukogu ja komisjon kinnitanud, et otsuses 2006/512/EÜ nähakse ette rahuldav horisontaalne lahendus Euroopa Parlamendi soovile kontrollida kaasotsustamismenetluse teel vastu võetud õigusaktide rakendamist ning et vastavalt sellele tuleks komisjonile anda rakendusvolitused ilma tähtajata. Euroopa Parlament ja nõukogu teatasid ka oma kavatsusest tagada, et ettepanekud, mille eesmärk on tunnistada kehtetuks õigusaktide sätted, milles kehtestatakse komisjoni rakendusvolituste tähtaeg, võetakse vastu võimalikult kiiresti. Pärast kontrolliga regulatiivmenetluse kehtestamist tuleks välja jätta säte, millega kehtestatakse määruses (EÜ) nr 562/2006 kõnealune peatamisaeg.
a)

direktiivi 91/674/EMÜ artiklis 6 loetletud elu-, kahju-, sega- ja edasikindlustusseltside näitajad: bilansi aktiva: punktid C I (näidates eraldi maa ja ehitised, mida kindlustusselts kasutab omaenda tegevuseks), C II, C II 1 + C II 3 liidetuna, C II 2 + C II 4 liidetuna, C III, C III 1, C III 2, C III 3, C III 4, C III 5, C III 6 + C III 7 liidetuna, C IV, D; bilansi passiva: punktid A, A I, A II + A III + A IV liidetuna, B, C 1 a (segakindlustusseltsidel elu- ja kahjukindlustustegevuse kohta eraldi), C 2 a (segakindlustusseltsidel elu- ja kahjukindlustustegevuse kohta eraldi), C 3 a (segakindlustusseltsidel elu- ja kahjukindlustustegevuse kohta eraldi), C 4 a, C 5, C 6 a, D a, G III (konverteeritavate laenude eraldamiseta), G IV;
(4)

Komisjonile tuleks anda volitus otsustada, kas teatavat liiki toit või sööt kuulub määruse (EÜ) nr 1829/2003 reguleerimisalasse, alandada märgistamise piirmäära selliste materjalide puhul, mis sisaldavad juhuslikult või tehnilise vältimatuse tõttu geneetiliselt muundatud materjale, koosnevad neist või on neist toodetud, ning samuti toiduainete ja söötade puhul, mis sisaldavad juhuslikult või tehnilise vältimatuse tõttu geneetiliselt muundatud materjale, mis on läbinud ohuhindamise soodsate tulemustega, ning võtta vastu käitlejate ja toitlustuskäitlejate suhtes kohaldatavate teatavate märgistus- ja teabenõuetega seonduvaid meetmeid. Kuna need on üldmeetmed ja nende eesmärk on muuta määruse (EÜ) nr 1829/2003 vähem olulisi sätteid, muu hulgas täiendades seda uute vähem oluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
6)

Artikkel 18 asendatakse järgmisega: „Artikkel 18 Vastavus jääkide piirnormidele 1. I lisaga hõlmatud tooted ei sisalda alates nende turuleviimisest toidu või söödana või nende söötmisest loomadele pestitsiidide jääke üle: a) II ja III lisas sellistele toodetele kehtestatud jääkide piirnormide; b) 0,01 mg/kg toodete puhul, millele ei ole II või III lisas kehtestatud jääkide piirnorme, või IV lisas loetlemata toimeainete puhul, kui toimeainele ei ole määratud erinevaid vaikimisi väärtusi, võttes samas arvesse kasutusel olevaid standardanalüüsimeetodeid. Sellised vaikimisi väärtused on loetletud V lisas. Meede, mille eesmärk on muuta käesoleva määruse vähem olulisi sätteid, võetakse vastu vastavalt artikli 45 lõikes 4 osutatud kontrolliga regulatiivmenetlusele. Komisjon võib tungiva kiireloomulisuse tõttu kohaldada artikli 45 lõikes 5 osutatud kiirmenetlust, et tagada kõrgetasemeline tarbijakaitse. 2. Liikmesriigid ei tohi keelata ega takistada I lisaga hõlmatud toodete turuleviimist või toiduloomadele söötmist oma territooriumil põhjusel, et need sisaldavad pestitsiidide jääke, tingimusel et: a) sellised tooted vastavad lõikele 1 ja artiklile 20 või b) toimeaine on kantud IV lisasse. 3. Erandina lõikes 1 sätestatust võivad liikmesriigid lubada saagikoristusjärgse fumigandiga töötlemise korral oma territooriumil toimeainete jääkide piirnorme, mis ületavad I lisaga hõlmatud tootele II ja III lisas sätestatud toimeaine jääkide piirnorme, kui toimeaine ja toote kombinatsioonid on loetletud VII lisas, tingimusel et: a) sellised tooted ei ole ette nähtud koheseks tarbimiseks; b) asjakohase kontrolliga tagatakse, et kui selliseid tooteid tarnitakse otse lõppkasutajale või tarbijale, ei saa neid teha kättesaadavaks enne, kui jäägid ei ületa enam II või III lisas sätestatud piirnorme; c) teisi liikmesriike ja komisjoni on teavitatud võetud meetmetest. Meetmed, mille eesmärk on muuta käesoleva määruse vähem olulisi sätteid ja määratleda VII lisas loetletud toimeainete ja toodete kombinatsioone, võetakse vastu vastavalt artikli 45 lõikes 3 osutatud kontrolliga regulatiivmenetlusele. 4. Erakorralistel asjaoludel ja eelkõige taimekaitsevahendite kasutamisel vastavalt direktiivi 91/414/EMÜ artikli 8 lõikele 4 või vastavalt direktiivis 2000/29/EÜ (6) sätestatud kohustustele võib liikmesriik anda loa oma territooriumil lõike 1 tingimustele mittevastava töödeldud toidu või sööda turuleviimiseks ja/või loomadele söötmiseks tingimusel, et selline toit või sööt ei põhjusta vastuvõetamatut ohtu. Selliste lubade andmisest tuleb viivitamata teatada teistele liikmesriikidele, komisjonile ja ametile ning neile tuleb põhjendamatu viivituseta esitada läbivaatamiseks asjakohane riskihinnang, eesmärgiga kehtestada kindlaksmääratud ajavahemikuks ajutised jääkide piirnormid või võtta seoses selliste toodetega muud vajalikud meetmed. Meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 45 lõikes 4 osutatud kontrolliga regulatiivmenetlusele. Komisjon võib tungiva kiireloomulisuse tõttu kohaldada artikli 45 lõikes 5 osutatud kiirmenetlust, et tagada kõrgetasemeline tarbijakaitse.
11.

Kui liik on kantud lisasse A, B või C, kuuluvad samasse lisasse ka kõik selle liigi isendite osad ja neist saadu, välja arvatud juhul, kui liigi juures on märge, et hõlmatud on ainult isendite teatavad osad ja neist saadu. Kooskõlas käesoleva määruse artikli 2 punktiga t tähistab märk „#” koos sellele järgneva numbriga lisas B või C loetletud liigi või kõrgema taksoni nime juures kõnealuste isendite kindlaksmääratud osi või neist saadut, mida määratletakse käesolevas määruses järgmiselt: #1 tähistab kõiki isendi osi ja neist saadut, välja arvatud: a) seemned, eosed ja õietolm (sh polliiniumid); b) tahkes või vedelas keskkonnas olevad seemiku- või in vitro saadud koekultuurid, mida transporditakse steriilsetes mahutites; c) kunstlikult paljundatud taimed lõikelilledena ja d) perekonna Vanilla kunstlikult paljundatud taimede viljad ning taimede osad ja neist saadu. #2 tähistab kõiki isendi osi ja neist saadut, välja arvatud: a) seemned ja õietolm ning b) jaekaubamüüki saatmiseks pakendatud valmistooted. #3 tähistab terveid ja viilutatud juuri ning juureosi. #4 tähistab kõiki isendi osi ja neist saadut, välja arvatud: a) seemned, v.a Mehhiko päritolu mehhiko kaktuste seemned, ja õietolm; b) tahkes või vedelas keskkonnas olevad seemiku- või in vitro saadud koekultuurid, mida transporditakse steriilsetes mahutites; c) kunstlikult paljundatud taimed lõikelilledena; d) naturaliseerunud või kunstlikult paljundatud taimede viljad ning nende osad ja neist saadu ning e) perekonna Opuntia alamperekonna Opuntia naturaliseerunud või kunstlikult paljundatud taimede üksikud varrelülid ning nende osad ja neist saadu. #5 tähistab palke, saematerjali ja spooni. #6 tähistab palke, saematerjali, spooni ja vineeri. #7 tähistab palke, laaste, puidutolmu ja -ekstrakte. #8 tähistab maa-aluseid osi (st juuri, risoome): tervetena, osadena ja pulbristatult. #9 tähistab kõiki isendi osi ja neist saadut, välja arvatud neid osi, millel on silt „Toodetud Hoodia spp. materjalist, mis on saadud kontrollitud saagikoristuse ja tootmise teel koostöös Botswana/Namiibia/Lõuna-Aafrika CITES-juhtimisasutustega vastavalt lepingule nr BW/NA/ZA xxxxxx”. #10 tähistab palke, saematerjali, spooni, kaasa arvatud keelpillide poognate valmistamiseks kasutatavaid lõpetamata puittooteid. #11 tähistab palke, saematerjali, spooni, vineeri, puidutolmu ja -ekstrakte.
(3)

Samuti on vaja lubada erandeid määruse (EÜ) nr 716/2007 sätetest, et liikmesriikidel oleks võimalik teha vajalikke kohandusi riiklike statistikasüsteemidega. See on seotud eelkõige uute statistikaregistrite ja andmekogumismeetodite väljaarendamisega. Välisriigis asuvate välismaiste tütarettevõtete kaubandusstatistika konkreetseks probleemiks on see, et analüüsi statistiline üksus erineb aruandeüksusest ega ole resident liikmesriikides.
(5)

Probleemiks on osutunud kontsentreeritud naturaalsete puuviljamahlade klassifitseerimine. Kui lisatud suhkru sisaldus kõnealustes toodetes arvutatakse lisamärkuste 2 ja 5 järgi, võib see osutuda nii suureks, et tooted sisaldavad alla 50 % massist puuviljamahla ning need tuleb klassifitseerida rubriiki 2106. Tulemus on eksitav, kuna see põhineb suhkrulisandi sisalduse formaalsel arvutamisel, kuigi tegelikkuses ei ole suhkrut lisatud ja suur suhkrusisaldus tuleneb mahla kontsentratsioonist.
8)

Artiklid 57 ja 58 asendatakse järgmisega: „Artikkel 57 Menetlusosaliste esitatud dokumendid 1. Menetlusosaliste esitatavad dokumendid saadetakse postiga, käsipostiga või elektrooniliste vahenditega. Elektroonilise edastamise üksikasjad määrab kindlaks ameti juhataja. 2. Menetlusosaliste esitatud dokumentide vastuvõtmise kuupäevaks loetakse kuupäeva, mil dokument tegelikult ametis vastu võetakse või, elektrooniliste vahenditega esitamisel, kui dokument elektrooniliselt ametis vastu võetakse. 3. Kõigil menetlusosaliste esitatud dokumentidel, välja arvatud lisatud dokumentidel peab olema menetlusosalise või tema esindaja allkiri. Kui dokument esitatakse ametile elektrooniliste vahenditega, peab sellel olema digitaalallkiri. 4. Kui dokumendil puudub nõuetekohane allkiri või kui vastuvõetud dokument on mittetäielik või loetamatu, või kui ametil on kahtlusi dokumendi õigsuses, teatab amet seda saatjale ja palub tal ühe kuu jooksul kas esitada originaaldokumendi, mis on allkirjastatud vastavalt lõikele 3, või saata uuesti originaali koopia. Kui nõue täidetakse määratud tähtaja jooksul, loetakse allkirjastatud dokumendi või uuesti saadetud dokumendi esitamise kuupäevaks esialgse dokumendi esitamise kuupäev. Kui nõuet ei täideta määratud tähtaja jooksul, ei loeta saadetist kättesaaduks. 5. Dokumentidest, mis tuleb esitada teistele menetlusosalistele ja asjaomasele kontrolliasutusele või mis käsitlevad kahte või enamat ühenduse sordikaitse taotlust või litsentsi taotlust, tuleb esitada piisav arv koopiaid. Puuduvate koopiate tegemise kulud kannab menetlusosaline. Esimest lõiku ei kohaldata elektrooniliste vahenditega edastatud dokumentide suhtes. Artikkel 58 Dokumentaalsed tõendid 1. Tõendid lõplike kohtuotsuste või otsuste kohta, mida ei ole teinud amet, või muud dokumentaalsed tõendid, mis tuleb esitada menetlusosalistele, võidakse esitada kinnitamata koopia kujul. 2. Kui ametil on kahtlusi lõikes 1 nimetatud tõendite ehtsuses, võib ta nõuda originaali või kinnitatud koopiat.”.
(12)

Selleks et tagada asjaomastele kaluritele kindel teadmine neile 2008. aastaks Läänemeres eraldatavate tursapüügikvootide suurusest, on oluline, et kõnealuste kvootide mis tahes vähendamine 2008. aastaks otsustataks püügihooaja võimalikult varases staadiumis. Küsimuse kiireloomulisuse tõttu on hädavajalik teha erand kuue nädala pikkusest ajavahemikust, millele viidatakse Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3,